Säämi lippupeivi

Säämi lippupeiviMattus, Ilmari  Säämi lippupeeivih s. 11, Anarâš-lostâ, juovlâmáánu 2016 29. ihekerdi (motomin meid Säämi liputtempeivi) lii peivi, kuás säämi lippu kiässoo stáágun. Ivveest láá tääl 12 lippupeivid.Čearddalaš dovddaldagat: Sämirääđi. Čujottum 17.11.2020 (orjâlâškielân) 

Historjá
Sämmilij 15. konferensist ive 1993 Helsigist meriduvvojii 8 peivid säämi lippupeivin: Säämi aalmugpeivi, máárjápeivi, jonsahpeivi, Säämi liipu tuhhiittempeivi, Sämirääđi vuáđudempeivi, Taažâ Sämitige vuáđudempeivi, Suomâ Säämi Parlament vuáđudempeivi já Isak Saba šoddâmpeivi.Norgga gielda- ja guovludepartementa bargojoavku. Sámi leavgga geavaheapmi 2001. Regjeringen.no. Čujottum 20.11.2020 (orjâlâškielân)

Ive 1996 3 uđđâ peeivi lasettuvvojii: Ovtâstum aalmugij aalmugijkoskâsâš algâaalmugij peivi, Suomâ Sämitige vuáđudempeivi já Ruotâ Sämitige vuáđudempeivi. Suomâ já Ruotâ sämitigeh lasettuvvojii esken talle ko taah vuáđuduvvii sämmilij 15. konferens maŋa. 

Uđđâsumos lippupeivi lii skammâmáánu 29. peivi, mii lii Elsa Laula Renberg šoddâmpeivi. Taam iävtuttij Säämi nissoonfoorum jo ive 2000Eriksen Lindi, Gudrun. Sámekonferánsa 2008 mearridii Elsa Laula Renberg riegádanbeaivvi almmolaš sámi flávdabeaivin 15.04.2015 Säämi nissoonfoorum. Čujottum 17.11.2020 (orjâlâškielân)Gaup, Anne Gro. Oččodit ođđa sámi levgenbeaivvi. Ávvir. 12.1.2016. Čujottum 27.12.2020 (orjâlâškielân), mut esken ive 2017 sämmilij 21. konferensist Ruándimist taat meridui virgálâš lippupeivin.Guttorm, Susanna. Elsa Laula Renberga riegádanbeaivi almmolaš leavgabeaivin 13.2.2017. Yle Sápmi. Čujottum 17.11.2020 (orjâlâškielân)Oskal, Sara Máret Rávdná. Elsa Laula riegadanbeaivi šaddá levgenbeaivin. Ávvir. 12.2.2017. Čujottum 27.12.2020 (orjâlâškielân)

Virgáliih Säämi lippupeeivih
 kuovâmáánu 6. peeivi: Säämi aalmugpeivi (ive 1917 toollum Ruándim-čuákkim mield)
 njuhčâmáánu 2. peeivi: Suomâ Sämitige vuáđudempeivi (1996)
 njuhčâmáánu 22. já 28. peeivij koskâsâš pasepeivi: máárjápeivi (sämmilij ärbivuáválâš juhlepeivi)
 kesimáánu 20. já 26. peeivij koskâsâš lávurdâh: jonsahpeivi (almos lippupeivi)
 porgemáánu 9. peeivi: Ovtâstum aalmugij aalmugijkoskâsâš algâaalmugij peivi
 porgemáánu 15. peeivi: Säämi liipu tuhhiittempeivi (1986)
 porgemáánu 18. peeivi: Sämirääđi vuáđudempeivi (1956)
 porgemáánu 26. peeivi: Ruotâ Sämitige vuáđudempeivi (1993)
 roovvâdmáánu 9. peeivi: Taažâ Sämitige vuáđudempeivi (1989)
 skammâmáánu 9. peeivi: Suomâ Säämi Parlament vuáđudempeivi (1973)
 skammâmáánu 15. peeivi: Isak Saba (Sápp Issát) šoddâmpeivi
 skammâmáánu 29. peeivi: Elsa Laula Renberg šoddâmpeivi

Škovlâláid
Säämi liputtempeeivih Kuáti.fi

 Käldeeh 

Luokka:Sämikulttuur
Luokka:Säämi lippu
Luokka:Liputtempeeivih